
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1757 


ΑΠΟΦΑΣΕΙ Σ 

Αριθμ. Φ. 1731/978 

Όροι και διατυπώσεις που διέπουν την παραγωγή, δια¬ 
κίνηση, ανάμιξη και θέση σε ανάλωση του αυτούσι¬ 
ου βιοντίζελ της παραγράφου 6 του άρθρου 78 του 
ν. 2960/2001, όπως ισχύει. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

α) Τις διατάξεις του ν. 2960/2001 (Φ.Ε.Κ. 265/Α') «Εθνι¬ 
κός Τελωνειακός Κώδικας», όπως ισχύει μετά την τρο¬ 
ποποίησή του από το ν. 3336/2005 (Φ.Ε.Κ. 96/Α') «Εναρ¬ 
μόνιση της Ελληνικής Νομοθεσίας προς την Οδηγία 
2003/96/ΕΚ του Συμβουλίου της 27ης Οκτωβρίου 2003 
περί επιβολής Ειδικού Φόρου Κατανάλωσης και άλλες 
διατάξεις». 

β) Τις διατάξεις του άρθρου 1 του ν. 2960/2001, σύμ¬ 
φωνα με τις οποίες για την εφαρμογή των διατάξεων 
του παραπάνω νόμου αρμόδιες είναι οι Τελωνειακός 
Αρχές. 

γ) Τη διάταξη της περίπτωσης κστ', του άρθρου 73 
του ν. 2960/2001, όπως αυτή προστέθηκε με την παρά¬ 
γραφο 1 του άρθρου 34 του ν. 3340/2005 (Φ.Ε.Κ. 112/Α') 
«Για την προστασία της Κεφαλαιαγοράς από πράξεις 
προσώπων που κατέχουν προνομιακές πληροφορίες 
και πράξεις χειραγώγησης της αγοράς», με την οποία 
δίνεται ο ορισμός του βιοντίζελ και επιβάλλεται συντε¬ 
λεστής Ειδικού Φόρου Κατανάλωσης και της παρ. 6 του 
άρθρου 78, όπως αυτή προστέθηκε με την παράγραφο 
2 του άρθρου 34 του παραπάνω νόμου 3340/2005, με 
την οποία προβλέπεται η εφαρμογή μηδενικού συντε¬ 
λεστή Ειδικού Φόρου Κατανάλωσης για συγκεκριμένες 
ποσότητες αυτούσιου βιοντίζελ. 

δ) Τις διατάξεις των άρθρων 62, 63 και 64 του ν. 2960/ 
2001, σχετικά με τη σύσταση φορολογικών αποθηκών 
και την αναγνώριση εγκεκριμένου αποθηκευτή. 

ε) Τις διατάξεις του ν. 3423/2005 (ΦΕΚ 304 Α'). «Εισα¬ 
γωγή στην Ελληνική αγορά των Βιοκαυσίμων και άλλων 
Ανανεώσιμων Καυσίμων», με τον οποίο τροποποιήθηκαν 
ορισμένες διατάξεις του ν. 3054/2002. 

στ) Τη διάταξη του τελευταίου εδαφίου της παρ. 6 
του ίδιου ως άνω άρθρου 78 του ν. 2960/2001, με το 
οποίο εξουσιοδοτούνται οι Υπουργοί Οικονομίας και 
Οικονομικών και Ανάπτυξης, για τον καθορισμό κάθε 


4 Δεκεμβρίου 2006 
αναγκαίας λεπτομέρειας εφαρμογής της παραγράφου 
αυτής, και του τρόπου παρακολούθησης και ελέγχου 
της νόμιμης παραγωγής, ανάμιξης, διακίνησης και θέ¬ 
σης σε ανάλωση των παραλαμβανομένων με μηδενικό 
συντελεστή Ειδικού Φόρου Κατανάλωσης ποσοτήτων 
αυτούσιου βιοντίζελ. 

ζ) Την υπ’ αριθμ. 137930/ΔΙΟΕ 1264 (Φ.Ε.Κ. 1432/Β7 
14.10.2005), κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

η) Την υπ’ αριθμ. Δ15/Α/Φ19/4040/24.2.2006 κοινή από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Ιωάννη Παπαθανασίου» 
(Φ.Ε.Κ. Β' 249/27.2.2006). 

θ) Την υπ’ αριθμ. ΑΧΣ 334/2004 απόφαση «Καύσιμα αυ¬ 
τοκινήτων- Πετρέλαιο βιολογικής προέλευσης (Βιοντίζελ) 
για κινητήρες ντίζελ-Απαιτήσεις και μέθοδοι δοκιμών» 
(Φ.Ε.Κ. Β7713/26.5.2005 και τη συμπλήρωσή της στο Φ.Ε.Κ. 
Β' 1149/17.8.2005) και την υπ’ αριθμ. ΑΧΣ 514/2004 απόφαση 
«Καύσιμα αυτοκινήτων - Πετρέλαιο κίνησης - Απαιτήσεις 
και μέθοδοι δοκιμών» (Φ.Ε.Κ. Β' 1490/9.10.2006). 

ι) Το γεγονός ότι, πρέπει να καθοριστούν οι όροι και 
οι προϋποθέσεις για τον τρόπο παρακολούθησης και 
ελέγχου της νόμιμης παραγωγής, ανάμιξης, διακίνη¬ 
σης και θέσης σε ανάλωση των παραλαμβανομένων 
με μηδενικό συντελεστή Ειδικού Φόρου Κατανάλωσης 
ποσοτήτων αυτούσιου βιοντίζελ που υπάγεται στον Κω¬ 
δικό Σ.Ο. 38249099, προκειμένου να χρησιμοποιηθεί ως 
καύσιμο κινητήρων. 

ια) Τ ο γεγονός ότι, η απόφαση αυτή δεν συνεπάγεται 
δαπάνη για τον προϋπολογισμό του Κράτους, δεδομέ¬ 
νου ότι θεσπίζει μόνο διαδικασίες εφαρμογής διατά¬ 
ξεων του ν. 2960/2001 «Εθνικός Τελωνειακός Κώδικας», 
αποφασίζουμε: 

Ορίζουμε τις προϋποθέσεις και τη διαδικασία παρα¬ 
κολούθησης και ελέγχου της νόμιμης παραγωγής, κα¬ 
τοχής, ανάμιξης, διακίνησης και θέσης σε ανάλωση του 
αυτούσιου βιοντίζελ που καθορίζεται με την υπ’ αριθμ. 
Α.Χ.Σ. 334/2004 απόφαση και υπάγεται στον κωδικό Σ.Ο. 
38249099 και παραλαμβάνεται με τον οριζόμενο στην 
παράγραφο 6 του άρθρου 78 του ν. 2960/2001, όπως 
ισχύει, συντελεστή Ε.Φ.Κ, προκειμένου να χρησιμοποι¬ 
ηθεί αποκλειστικά ως καύσιμο κινητήρων, σύμφωνα με 
την παράγραφο 2β του άρθρου 73 του ν. 2960/2001 όπως 
ισχύει, ως ακολούθως: 

Αρθρο 1 

Προϊόν - Δικαιούχοι - Αρμόδια Αρχή 

1. Το προϊόν με την ονομασία βιοντίζελ του κωδικού 
Σ.Ο. 38249099, που καθορίζεται με την υπ’ αριθμ. ΑΧΣ 
334/2004 απόφαση, περιλαμβάνεται μεταξύ των προϊό¬ 
ντων του άρθρου 72 του ν. 2960/2001, όπως αυτός ισχύει 
μετά την τροποποίησή του από τον ν. 3336/2005, και 
συνεπώς διέπεται από τις ρυθμίσεις του νόμου αυτού 
αναφορικά με το καθεστώς της παραγωγής, μεταποίη¬ 
σης, κατοχής, κυκλοφορίας και ελέγχου των ενεργεια¬ 
κών προϊόντων. Παράλληλα, με την περίπτωση κστ' της 
παραγράφου 1 του άρθρου 73 του ν. 2960/2001, όπως 
ισχύει, επιβάλλεται Ε.Φ.Κ. και προσδιορίζεται το ύψος 
αυτού, ενώ με την παρ. 6 του άρθρου 78 του ίδιου νόμου, 
όπως αυτή προστέθηκε με την παρ. 2 του άρθρου 34 
του ν. 3340/2005, καθορίζονται οι ποσότητες αυτούσιου 
βιοντίζελ οι οποίες υπόκεινται σε μηδενικό συντελεστή 
Ε.Φ.Κ. για τα έτη 2005, 2006 και 2007. 

Το αυτούσιο βιοντίζελ που υπόκειται στον οριζόμενο 
στην παράγραφο 6 του άρθρου 78 του ν. 2960/2001, 
όπως ισχύει, συντελεστή Ε.Φ.Κ, προ της παραδόσεώς 
του στην κατανάλωση δύναται να αναμιχθεί με το πε¬ 
τρέλαιο εσωτερικής καύσης (ϋΙΕ3ΕΙ_) και να χρησιμο¬ 
ποιηθεί μόνο ως καύσιμο κινητήρων, σύμφωνα με τις 
κείμενες διατάξεις. 

2. Οι δικαιούχοι παραγωγής και διάθεσης αυτούσιου 
βιοντίζελ που υπόκειται στον παραπάνω συντελεστή 
Ε.Φ.Κ, καθώς και οι αντίστοιχες ποσότητες που τους 
αναλογούν, καθορίζονται σε ετήσια βάση με κοινή από¬ 
φαση του Υπουργείου Οικονομίας και Οικονομικών, Ανά¬ 
πτυξης και Αγροτικής Ανάπτυξης και Τροφίμων, σύμ¬ 
φωνα με τις κείμενες διατάξεις. Οι δικαιούχοι αυτοί 
πρέπει να πληρούν τους όρους και τις προϋποθέσεις 
των άρθρων 62, 63 και 64 του ν. 2960/2001, όπως ισχύει, 
σχετικά με τη σύσταση φορολογικών αποθηκών και τη 
χορήγηση άδειας εγκεκριμένου αποθηκευτή. 

3. Αρμόδια Αρχή για την παρακολούθηση της διακίνη¬ 
σης του αυτούσιου βιοντίζελ σε καθεστώς αναστολής, 
καθώς και για τη θέση του σε ανάλωση, είναι η Τελω- 
νειακή Αρχή στη χωρική αρμοδιότητα της οποίας είναι 
εγκατεστημένη η φορολογική αποθήκη του δικαιούχου 
προσώπου. 

Άρθρο 2 

Παραγωγή - Προμήθεια αυτούσιου βιοντίζελ 

Οι κάτοχοι άδειας διάθεσης βιοκαυσίμων σύμφωνα 
με το άρθρο 5Α του ν. 3054/2002, όπως τροποποιήθη¬ 
κε και ισχύει, λειτουργούν ως φορολογικές αποθήκες 
σύμφωνα με τις διατάξεις των άρθρων 62, 63, 64 και 
επόμενα, του ν. 2960/2001, όπως ισχύει, υπό τους όρους 
και προϋποθέσεις που προβλέπονται από τις υπ’ αριθμ. 
Φ.639/ 447/14.8.2002 και Φ. 883/530/16.9.1999 Α.Υ.Ο. 

α) Η χρέωση των φορολογικών αποθηκών πραγματο¬ 
ποιείται με την καταχώριση: 

ί) Των Δελτίων εσωτερικής διακίνησης (Δελτία Παρα¬ 
γωγής) που εκδίδονται με την ολοκλήρωση της παρα¬ 
γωγής μιας συγκεκριμένης ποσότητας αυτούσιου βιοντί- 
ζελ. Τα δελτία αυτά, κατατίθενται προς καταχώριση στο 
Ο.Π.Σ.Τ σε ημερήσια βάση - εφόσον πραγματοποιείται 
παραγωγή - και οπωσδήποτε πριν από την έξοδο των 
προϊόντων από τη φορολογική αποθήκη. 


μ) Με τα εισερχόμενα ΣΔΕ του έτοιμου αυτούσιου 
προϊόντος. 

β) Η αντίστοιχη πίστωση των φορολογικών αποθηκών 
πραγματοποιείται: 

ί) Με την έκδοση ΣΔΕ εξόδου (αποστολές σε φορολο¬ 
γικές αποθήκες ή σε δικαιούχο παραλαβής σε καθεστώς 
αναστολής πρόσωπα). 

μ) Με την κατάθεση Διασάφησης Εξαγωγής ή Δήλω¬ 
σης ΕΦΚ σύμφωνα με τα ειδικότερα οριζόμενα στις 
συναφείς διατάξεις του ν. 2960/2001, όπως ισχύει. 

Οι καταχωρήσεις αυτές, στα Τελωνεία που εφαρμό¬ 
ζεται το Ολοκληρωμένο Πληροφοριακό Σύστημα Τε¬ 
λωνείων (Ο.Π.Σ.Τ.), γίνονται μέσω του συστήματος, στα 
δε μη μηχανογραφημένα Τελωνεία γίνονται επί των 
προβλεπόμενων, βάσει των παραπάνω Α.Υ.Ο. τηρούμε¬ 
νων βιβλίων με χειρόγραφη καταχώρηση. 

Άρθρο 3 

Υποχρεώσεις Δικαιούχων 

1. Οι δικαιούχοι κατά την έννοια της παραγράφου 2 του 
άρθρου 1 της παρούσας απόφασης, είναι υποχρεωμένοι 
να τηρούν όλα τα προβλεπόμενα από τις συναφείς φο¬ 
ρολογικές διατάξεις βιβλία και στοιχεία καθώς και εκείνα 
που προβλέπονται από τις σχετικές με την παραλαβή, 
κατοχή μεταποίηση, κυκλοφορία και έλεγχο των προϊό¬ 
ντων που υπόκεινται σε Ε.Φ.Κ. διατάξεις του ν. 2960/2001 
και των σε εξουσιοδότηση αυτού αποφάσεων που έχουν 
εκδοθεί, με βάση τα οποία θα πραγματοποιείται η πα¬ 
ρακολούθηση και ο έλεγχος από τις αρμόδιες Αρχές 
των παραλαμβανομένων και χρησιμοποιημένων πρώτων 
υλών, των κατεργασιών που λαμβάνουν χώρα και των 
προϊόντων που έχουν παραχθεί. 

2. Οι κατά τα παραπάνω δικαιούχοι, πρέπει απαραίτη¬ 
τα να προσκομίζουν στην Τελωνειακή Αρχή ελέγχου και 
εποπτείας της φορολογικής τους αποθήκης, αντίγραφο 
της αναγραφόμενης στην παράγραφο 2 του άρθρου 1 
της παρούσας κοινή Υπουργική απόφαση και υποχρε- 
ούνται να δέχονται και να διευκολύνουν οποιοδήποτε 
έλεγχο καθώς και να συμμορφώνονται με τις υποδείξεις 
της αρμόδιας Τελωνειακής Αρχής. 

Αρθρο 4 

Φορολογικές αποθήκες ανάμιξης 
του αυτούσιου βιοντίζελ - Διακίνηση 

1. Η ανάμιξη του αυτούσιου βιοντίζελ με πετρέλαιο 
εσωτερικής καύσης (ϋΙΕδΕΕ) διενεργείται μέσα στις 
φορολογικές αποθήκες των εγκαταστάσεων των κατό¬ 
χων Αδειας Διύλισης ή των κατόχων Αδειας Εμπορίας 
κατηγορίας Α', σύμφωνα με τις κείμενες διατάξεις. 

2. Ο εγκεκριμένος αποθηκευτής, κάτοχος άδειας διύ¬ 
λισης ή Αδειας Εμπορίας κατηγορίας Α', που παραλαμ- 
βάνει το αυτούσιο βιοντίζελ, πριν την πραγματοποίηση 
της ανάμιξης, υποβάλλει στο τελωνείο παρακολούθησης 
και ελέγχου της φορολογικής αποθήκης, αίτηση μετα¬ 
βολής του προϊόντος στην οποία θα αναγράφεται, τόσο 
ο κωδικός προϊόντος του βιοντίζελ όσο και ο κωδικός 
προϊόντος του μείγματος. 

3. Το προϊόν της ανάμιξης (μείγμα) ελέγχεται σε σχέση 
με την εγκριθείσα από το Τελωνείο αίτηση μεταβολής 
και το συναφές Δελτίο Χημικής Ανάλυσης, καταχωρεί- 
ται και παρακολουθείται πλέον εντός της φορολογικής 
αποθήκης ως νέο προϊόν. 

4. Για τα μίγματα βιοντίζελ με πετρέλαιο εσωτερικής 
καύσης, που διακινούνται μεταξύ φορολογικών απο¬ 
θηκών με την κάλυψη του Συνοδευτικού Διοικητικού 
ή Εμπορικού εγγράφου (ΣΔΕ ή ΑΣΔΕ) πρέπει να ανα¬ 
γράφεται στις θέσεις 18 και 8 των εγγράφων - κατά 
περίπτωση το ποσοστό αυτούσιου βιοντίζελ που εμπε¬ 
ριέχεται, σύμφωνα με το συναφές Δελτίο Χημικής Ανά¬ 
λυσης. 

5. Ιδια αναγραφή γίνεται υποχρεωτικά και στα πα¬ 
ραστατικά με τα οποία τα προϊόντα αυτά τίθενται σε 
ανάλωση ή προορίζονται για εξαγωγή. 

6. Σε όλα τα παραπάνω έγγραφα προσαρτώνται αντί¬ 
γραφα των συναφών Δ.Χ.Α. 

Αρθρο 5 

Θέση σε ανάλωση μίγματος βιοντίζελ 
με πετρέλαιο εσωτερικής καύσης 

1. Η θέση σε ανάλωση αυτούσιου βιοντίζελ ή βιοντίζελ 
σε μίγμα με πετρέλαιο εσωτερικής καύσης (ΩΙΕ8ΕΙ) 
κινητήρων γίνεται κατ’ εφαρμογή των διατάξεων των 
άρθρων 56, 57 και 109 του ν. 2960/2001 με την κατάθεση 
δήλωσης ΕΦΚ που υποβάλλεται κατά την έξοδο των 
προϊόντων αυτών από το καθεστώς αναστολής και με 
την τήρηση της διαδικασίας που προβλέπεται από τις 
ισχύουσες διατάξεις. 

2. Στη Δήλωση ΕΦΚ, στην οποία αναφέρεται το πο¬ 
σοστό του εμπεριεχομένου στο πετρέλαιο εσωτερικής 
καύσης (ϋΙΕ3ΕΙ_) κινητήρων, αυτούσιου βιοντήζελ, κατά 
τα διαλαμβανόμενα στην παράγραφο 4 του άρθρου 4 
της παρούσας, βεβαιώνονται και εισπράττονται οι φο¬ 
ρολογικές επιβαρύνσεις που αναλογούν στην ποσότητα 
πετρελαίου εσωτερικής καύσης (ΘΙΕδΕΙ.) κινητήρων που 
τίθεται σε ανάλωση και παρέχεται, απαλλαγή για την 
ποσότητα του αυτούσιου βιοντίζελ που εμπεριέχεται 
στο μίγμα, σύμφωνα με το αναγραφόμενο ποσοστό στο 
Δ.Χ.Α. που κάθε φορά προσκομίζεται. 

Αρθρο 6 

Έλεγχοι 

1. Ως προς τους δικαιούχους παραγωγής και διάθεσης, 
σύμφωνα με τη διάταξη της παραγράφου 2 του άρθρου 
1 της παρούσας, αυτούσιου βιοντίζελ, που υπόκειται 
στον οριζόμενο στην παράγραφο 6 του άρθρου 78 του 
ν. 2960/2001, όπως ισχύει, συντελεστή Ε.Φ.Κ. οι αρμόδιες 
Τελωνειακές Αρχές εποπτείας και ελέγχου, συντάσσουν 
σχετική έκθεση. 

Στην εν λόγω έκθεση διαπιστώνεται και καταγράφεται 
η ακριβής ποσότητα του υποκειμένου στον παραπάνω 
συντελεστή Ε.Φ.Κ. αυτούσιου βιοντίζελ με την οποία, σύμ¬ 
φωνα με το άρθρο 2 της παρούσας, είχε αρχικά χρεωθεί 
η φορολογική αποθήκη, καθώς και εκείνη με την οποία 
πιστώθηκε η συγκεκριμένη αποθήκη του κάθε δικαιού¬ 
χου, σε σχέση και με τους αντίστοιχους παραλήπτες. 
Τα αποτελέσματα των παραπάνω ελέγχων, οι οποίοι θα 
διενεργούνται τουλάχιστον κάθε έξι μήνες, διαβιβάζονται 
στις κατά τόπους αρμόδιες Τ ελωνειακές Περιφέρειες. 

2. Ως προς τις φορολογικές αποθήκες αυτούσιου βι- 
οντίζελ υποκειμένου σε μηδενικό συντελεστή ΕΦΚ, η 
αρμόδια για την εποπτεία και τον έλεγχο των αποθη¬ 
κών αυτών Τελωνειακή Αρχή, προβαίνει στο τέλος κάθε 
ημερολογιακού τριμήνου, στη διενέργεια των αναγκαίων 
ελέγχων με βάση τις Δηλώσεις Ειδικού Φόρου Κατανά¬ 
λωσης που έχουν κατατεθεί και οριστικοποιηθεί για την 


επαλήθευση και καταγραφή της επακριβούς ποσότητας 
του προϊόντος που τέθηκε σε ανάλωση, είτε αυτού¬ 
σιο είτε σε ανάμιξη με πετρέλαιο εσωτερικής καύσης 
(ΩΙΕ8ΕΕ) κινητήρων, σε σχέση και με την ποσότητα με 
την οποία πράγματι χρεώθηκε η φορολογική αποθήκη 
και σε συσχέτιση, τόσο με τα τηρούμενα από την επι¬ 
χείρηση βιβλία κατά τα προαναφερθέντα στο άρθρο 3, 
όσο και με τα στοιχεία που η ίδια η Τελωνειακή Αρχή 
διαθέτει καθώς και τα λοιπά τελωνειακό παραστατικά 
και συνοδευτικά έγγραφα. 

Οι έλεγχοι αυτοί διενεργούνται από την κατά τα πα¬ 
ραπάνω αρμόδια Τελωνειακή Αρχή ελέγχου, με τη συν¬ 
δρομή υπαλλήλου της οικείας Υπηρεσίας του Γενικού 
Χημείου του Κράτους, εφόσον απαιτούνται ιδιαίτερες 
τεχνικές γνώσεις και η συμμετοχή του κρίνεται από 
το Τελωνείο απαραίτητη για την αποτελεσματικότερη 
διενέργεια του ελέγχου. 

Ο αρμόδιος τελωνειακός υπάλληλος που πραγματο¬ 
ποιεί τον προαναφερθέντα έλεγχο, συντάσσει σχετική 
έκθεση, αντίγραφο της οποίας αποστέλλεται στις κατά 
τόπο αρμόδιες Τελωνειακές Περιφέρειες. 

3. Μέχρι το τέλος του μηνάς Ιανουάριου κάθε έτους 
οι κατά τα παραπάνω αρμόδιες Τελωνειακές Περιφέ¬ 
ρειες, με βάση τα στοιχεία που έχουν συγκεντρώσει, 
συντάσσουν καταστάσεις με τις Φορολογικές Αποθήκες 
θέσης σε ανάλωση αυτούσιου βιοντίζελ υποκειμένου 
σε μηδενικό συντελεστή Ε.Φ.Κ και με τις φορολογικές 
αποθήκες δικαιούχων κατοχής και διάθεσης αυτούσιου 
βιοντίζελ υποκειμένου σε μηδενικό συντελεστή Ε.Φ.Κ, 
κατά περίπτωση. 

Τα παραπάνω συγκεντρωτικά στοιχεία μαζί με τις 
επιμέρους αναφορές και εκθέσεις των αρμοδίων τε¬ 
λωνείων, διαβιβάζονται στην Τελωνειακή Περιφέρεια 
Αττικής. 

4. Μέχρι το τέλος του μηνάς Φεβρουάριου κάθε έτους, 
η Τελωνειακή Περιφέρεια Αττικής, με δεδομένα τα προ¬ 
αναφερθέντα στοιχεία που της έχουν υποβληθεί στα 
πλαίσια των ελέγχων της παραγράφου 1 και όποιο άλλο 
στοιχείο ήθελε, κατά την εκτίμησή της, καταστεί ανα¬ 
γκαίο, προβαίνει στον τελικό ετήσιο ανακεφαλαιωτι¬ 
κό έλεγχο, προκειμένου να καταγραφούν οι ακριβείς 
ποσότητες του προϊόντος αυτού που διατέθηκαν στο 
εσωτερικό της χώρας, ανά δικαιούχο, σύμφωνα με την 
Κοινή Υπουργική απόφαση που αναφέρεται στην πα¬ 
ράγραφο 2 του άρθρου 1 της παρούσας, όπως αυτή 
ισχύει κάθε φορά. 

Τα αποτελέσματα των ελέγχων κοινοποιούνται στη 
Δ/νση Ε.Φ.Κ της Γενικής Δ/νσης Τελωνείων και Ε.Φ.Κ, 
καθώς και στη αρμόδια Δ/νση του Υπουργείου Ανά¬ 
πτυξης. 

5. Μέχρι το τέλος του μηνάς Μαρτίου κάθε έτους, 
η Τελωνειακή Περιφέρεια Αττικής, με δεδομένα τα 
προαναφερθέντα στοιχεία που της έχουν υποβληθεί 
στα πλαίσια των ελέγχων της παραγράφου 2 του πα¬ 
ρόντος άρθρου και όποιο άλλο στοιχείο ήθελε, κατά 
την εκτίμησή της, καταστεί αναγκαίο, προβαίνει στον 
τελικό ετήσιο ανακεφαλαιωτικό έλεγχο, ανά εγκεκριμέ¬ 
νο αποθηκευτή και για το σύνολο των αποθηκών του, 
προκειμένου να διαπιστωθεί η ακριβής ποσότητα του 
αυτούσιου υποκειμένου σε μηδενικό συντελεστή Ε.Φ.Κ 
βιοντήζελ, σύμφωνα με την παράγραφο 6 του άρθρου 78 
του ν. 2960/2001, όπως ισχύει, που τέθηκε σε ανάλωση 
στην Ελληνική Επικράτεια. 

Τα αποτελέσματα των ελέγχων κοινοποιούνται στη 
Δ/νση Ε.Φ.Κ της Γενικής Δ/νσης Τελωνείων και Ε.Φ.Κ, 
στη αρμόδια Δ/νση του Υπουργείου Ανάπτυξης, καθώς 
και στις Ελεγκτικές Υπηρεσίες Τελωνείων. 

6. Εάν από τους ελέγχους της παραπάνω παραγράφου 
5, διαπιστωθεί ότι, το κατά τα παραπάνω αυτούσιο βιο- 
ντίζελ δεν χρησιμοποιήθηκε στα πλαίσια της παρούσας 
απόφασης, ή ότι έχουν τεθεί στην κατανάλωση ποσότη¬ 
τες μεγαλύτερες εκείνων που προβλέπονται από την διά¬ 
ταξη της παραγράφου 6 του άρθρου 78 του ν. 2960/2001, 
σε σχέση και με την προαναφερθείσα στην παράγρα¬ 
φο 4 του παρόντος άρθρου, κοινή υπουργική απόφαση, 
όπως κάθε φορά ισχύουν, θα ενημερώνεται άμεσα το 
κατά τόπο αρμόδιο Τελωνείο της έδρας της επιχείρησης, 
προκειμένου στη συνέχεια να προβαίνει στον προσδιορι¬ 
σμό στη βεβαίωση και στην είσπραξη των οφειλομένων 
φορολογικών επιβαρύνσεων, σύμφωνα με το άρθρο 73 
παρ.1 περίπτωση κστ' του ν. 2960/2001, όπως αυτός ισχύει, 
εφαρμοζομένων και των διατάξεων περί ΚΕΔΕ. 

7. Ανεξάρτητα από την καταβολή των επιβαρύνσεων, 
επιφυλάσσεται και η εφαρμογή των διατάξεων του άρ¬ 
θρου 118 περί παρατυπιών και παραβάσεων, καθώς και 
των περί λαθρεμπορίας διατάξεων, του ν. 2960/2001, 
καθώς και της συναφούς φορολογικής νομοθεσίας, εφό¬ 
σον συντρέχει προς τούτο περίπτωση. 

Παράλληλα οι ως άνω αρμόδιες Τελωνειακός Αρχές 
μπορούν να προβαίνουν και στη διενέργεια εκτάκτων 
ελέγχων σύμφωνα με τα προαναφερόμενα στις παρα¬ 
γράφους 1 και 2 του παρόντος άρθρου. 

Αρθρο 7 

Μεταβατική διάταξη 

1. Οι σύμφωνα με το άρθρο 5 παρ. 2 της ΔΙ/Β/οικ. 
8392/20.4.2006 κοινή υπουργική απόφαση, υπόχρεοι δι¬ 
άθεσης στο εσωτερικό της χώρας αυτούσιου βιοντίζελ, 
δύνανται από 6.12.2006 μέχρι και 31.12.2006, να θέτουν σε 
ανάλωση το αυτούσιο βιοντίζελ που παραλαμβάνουν στα 
πλαίσια της παραπάνω κοινής υπουργικής απόφασης, σε 
μίγμα με το πετρέλαιο εσωτερικής καύσης των κωδικών 
ΤΑΗΙΟ 2710194100,2710194500 και 2710194900 με πρόσθετο 
κωδικό εθνικής φορολογίας 1250 και κωδικούς προϊόντος 
3000008600,3000008800 και 3000009000 αντίστοιχα, με 
κανονικό συντελεστή ειδικού φόρου κατανάλωσης. 


2. Οι Τελωνειακός Αρχές που διενεργούν τους ελέγ¬ 
χους που προβλέπονται από την παρ. 2 του άρθρου 
6 της Φ.1643/820/23.12.2005 κοινή υπουργική απόφαση, 
μετά από αίτηση του ενδιαφερομένου, διαβιβάζουν στην 
Τελωνειακή Περιφέρεια Αττικής με βάση τις Δηλώσεις 
Ε.Φ.Κ που έχουν κατατεθεί και τα αντίστοιχα Δελτία 
Χημικής Ανάλυσης, συγκεντρωτική κατάσταση ανά 
φορολογική αποθήκη, στην οποία θα αναγράφονται οι 
ποσότητες του αυτούσιου βιοντίζελ που τέθηκε στην 
κατανάλωση σύμφωνα με την παράγραφο 1 του παρό¬ 
ντος άρθρου, κατά το χρονικό διάστημα από 1.12.2006 
έως και 31.12.2006. 

3. Η Τελωνειακή Περιφέρεια Αττικής θα συνυπολογίσει 
τις παραπάνω ποσότητες του φορολογημένου αυτού¬ 
σιου βιοντίζελ στις ποσότητες του αποφορολογημένου 
αυτούσιου βιοντίζελ που σύμφωνα με τα αποτελέσματα 
του ετήσιου ανακεφαλαιωτικού ελέγχου της παραγρά¬ 
φου 5 του άρθρου 6, της Φ.1643/820/23.12.2005 κοινή 
υπουργική απόφαση πράγματι έχουν τεθεί σε ανάλωση, 
ανά εγκεκριμένο αποθηκευτή και για το σύνολο των 
φορολογικών του αποθηκών. 

Άρθρο 8 

Τελικές Διατάξεις 

Η ισχύς της παρούσας απόφασης αρχίζει από 1.1.2007, 
εκτός από το άρθρο 7 η ισχύς του οποίου άρχεται την 
6η Δεκεμβρίου του 2006 και λήγει την 31η Δεκεμβρίου 
του 2006. 

Από την έναρξη ισχύος της παρούσας απόφασης, 
παύει η ισχύς οποιοσδήποτε διάταξης αντίκειται στις 
ρυθμίσεις της παρούσας. 

Για τους σκοπούς του ετήσιου ανακεφαλαιωτικού 
ελέγχου για το έτος 2006 και μέχρι το πέρας των ελέγ¬ 
χων αυτών, θα εξακολουθούν να ισχύουν οι συναφείς 
διατάξεις του άρθρου 6 της Φ.1643/820/23.12.2005 κοινή 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2006 

ΟΙ ΥΦΥΠΟΥΡΓΟΙ 

